Diari Oficial de la Generalitat Valenciana


Sumari del DOGV 3715, del 23-03-2000 (2000/2067)

ORDRE de 24 de febrer de 2000, de la Conselleria de Cultura, Educació i Ciència, per la que se convoca concurs públic per a la concessió d’ajudes a les galeries d’art valencianes que siguen admeses en la Fira Iberoamericana d’Art, DVI 9203.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3715

Data del DOGV
:   23-03-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/2067


Data del document
:   24-02-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * belles arts
    * ajuda pública
    * l'argentina
    * suport econòmic
    * manifestació comercial

ORDRE de 24 de febrer de 2000, de la Conselleria de Cultura, Educació i Ciència, per la que se convoca concurs públic per a la concessió d'ajudes a les galeries d'art valencianes que siguen admeses en la Fira Iberoamericana d'Art, JHL 5520. [2000/M2067]
  
La Conselleria de Cultura, Educació i Ciència s'ha d'encarregar del desplegament de les competències que, en matèria de museus i belles arts, es van transferir a la Generalitat Valenciana pel Reial Decret 3.066/1983, de 13 de octubre (BOE de 12 de desembre de 1983), i per tal de poder acomplir-les resulta necessari que les ajudes que la Generalitat Valenciana oriente a la difusió del patrimoni artístic moble queden regulades de forma coherent en la seua naturalesa i ordenament jurídic autonòmic. Entre les competències mencionades figura la de promoure i difondre el patrimoni cultural.
  
Per tot això, i fent ús de les facultats conferides per l'article 35 de la Llei 5/1983, de 30 de desembre, del Govern Valencià,
  
ORDENE
  
Primer
  
Convocar concurs públic per a la concessió d'ajudes a les galeries d'art valencianes que participen en la Fira Iberoamericana d'Art, CCI 9856 (Caracas), i aprovar les bases per les quals es regirà el concurs, així com el model d'instància, que s'inclouen com a annexos I i II en la present ordre.
  
Segon
  
L'import global màxim de les ajudes és de dos milions de pessetes (2.000.000 PTA), equivalents a 12.020,24 euros, que es finançaran a càrrec de l'aplicació pressupostària 31.61.529.28.8, codi de línia 4.11 de l'estat de despeses del pressupost de la Generalitat Valenciana per a l'exercici del 2000.
  
Disposicions finals
  
Primera
  
Es delega en la directora general de Promoció Cultural i Patrimoni Artístic la facultat de concedir les ajudes i se l'autoritza perquè, en l'àmbit de les seues competències, dicte les resolucions necessàries per a l'execució del que es disposa en esta ordre.
  
Segona
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar potestativament recurs de reposició o directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura, Educació i Ciència en el termini d'un mes a comptar des de l'endemà de la publicació de la present Ordre.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació.
  
València, 24 de febrer de 2000
  
El conseller de Cultura, Educació i Ciència,
  
MANUEL TARANCÓN FANDOS
  
 ANNEX I
  
Bases de la convocatòria pública per a la concessió d'ajudes a les galeries valencianes que participen en la Fira Iberoamericana d'Art, JTD 8177 (Caracas).
  
Primera
  
L'objecte de les ajudes és el suport a la participació de les galeries d'art valencianes en la convocatòria de la Fira Iberoamericana d'Art, QWY 5567, que se celebrarà a Caracas del 4 al 10 de juliol de 2000.
  
Segona
  
Dins dels límits pressupostaris i d'acord amb les condicions i els criteris que estableixen les presents bases, podran obtindre les ajudes les galeries d'art valencianes que siguen admeses en la Fira Iberoamericana d'Art, RXX 9047. Per galeries d'art valencianes s'entenen aquelles galeries d'art amb domicili social en un municipi de la Comunitat Valenciana.
  
Tercera
  
La distribució de les ajudes serà proporcional als metres quadrats que el Comité Organitzador de la Fira Iberoamericana d'Art concedisca a cada una de les galeries admeses en la convocatòria de EHU 6675
  
Quarta
  
1. El termini de presentació de les sol·licituds serà de 15 dies hàbils comptats des de l'endemà de la publicació d'esta ordre en el Diari Oficial de la Generalitat Valenciana. Si el termini acabara un dissabte, es consideraria prorrogat fins al primer dia hàbil següent.
  
2. Les sol·licituds, dirigides a la Conselleria de Cultura, Educació i Ciència, Direcció General de Promoció Cultural i Patrimoni Artístic, el model de les quals figura en l'annex II, s'hauran d'acompanyar dels documents següents:
  
- Fotocòpia confrontada del DNI del peticionari o del seu representant i, en el cas de persona jurídica, fotocòpia confrontada de l'escriptura que acredita la representació exercida per la persona que subscriu la sol·licitud.
  
- En el cas de persones jurídiques, s'haurà de presentar, a més, una fotocòpia compulsada del document públic que acredita l'existència de l'entitat.
  
- Fotocòpia del NIF o CIF i dades bancàries on es desitja rebre la subvenció.
  
- Declaració del compliment de les obligacions tributàries i davant la Seguretat Social relativa als 12 mesos immediatament anteriors a la data de la sol·licitud.
  
- Justificant demostratiu de l'admissió en l'edició del 2000 de la Fira Iberoamericana d'Art, en què s'indicarà el nombre de metres assignats.
  
- Acreditació documental de la localització de la galeria d'art.
  
3. La sol·licitud i la documentació indicades en esta base es presentaran en el Registre General de la Conselleria de Cultura, Educació i Ciència, en qualsevol de les seues direccions territorials, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. Si la sol·licitud no complix els requisits o està incompleta, es requerirà el sol·licitant perquè en el termini de deu dies corregisca la falta o aporte els documents preceptius, amb la indicació que si no ho fa, es considerarà que ha desistit de la seua petició, d'acord amb l'article 71.1 de la Llei 30/1992, de Règim Jurídic de les Administracions Públiques i del Procediment Administratiu Comú, després d'haver dictat resolució en els termes de l'article 42 del text legal mencionat.
  
Quinta
  
1. La selecció prèvia de les sol·licituds la realitzarà una comissió avaluadora formada pel cap de l'Àrea de Museus i Belles Arts, el cap del Servei d'Investigació i Promoció i el cap del Servei de Conservació i Restauració de Béns Museístics, i presidida per la directora general de Promoció Cultural i Patrimoni Artístic, o persona en qui delegue.
  
2. Prenent com a base l'informe de la Comissió Tècnica Avaluadora, la comissió elevarà la proposta a la Direcció General de Promoció Cultural i Patrimoni Artístic perquè la directora general dicte la resolució de concessió d'ajudes objecte d'esta convocatòria, per delegació del conseller de Cultura, Educació i Ciència.
  
3. El termini màxim per a notificar la resolució de les peticions formulades serà de tres mesos a partir de la data d'acabament del termini de presentació de sol·licituds; una volta transcorregut el termini sense que s'haguera dictat la resolució, es considerarien desestimades les ajudes sol·licitades.
  
Sisena
  
Són obligacions del beneficiari:
  
a) Realitzar l'activitat que ha motivat la present ordre.
  
b) Acreditar documentalment la realització de l'activitat i el compliment dels requisit que determinen la concessió o l'obtenció de l'ajuda.
  
c) Sotmetre's a les actuacions de control financer que corresponen a la Intervenció General.
  
d) Comunicar a la Conselleria de Cultura, Educació i Ciència l'obtenció d'altres subvencions o ajudes per a la mateixa finalitat, procedents de qualsevol administració o ens públic o privat.
  
e) Acreditar, en el termini màxim de 10 dies des de la notificació de la adjudicació, i en la forma que establix l'Ordre de la Conselleria d'Economia i Hisenda de 30 de maig de 1996, que es troba al corrent de les obligacions tributàries i davant la Seguretat Social.
  
f) Fer constar en la publicitat de les activitats (programes, cartells anunciadors, falques publicitàries en ràdio i TV, fullets, fotografies, etc.) i en qualsevol documentació gràfica o escrita el patrocini de la Conselleria de Cultura, Educació i Ciència.
  
Setena
  
Serà procedent el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:
  
a) Incompliment de l'obligació de justificació.
  
b) Obtenció de la subvenció sense complir les condicions requerides.
  
c) Incompliment de la finalitat per a la qual la subvenció fou concedida.
  
d) Incompliment de les condicions imposades als beneficiaris amb motiu de la concessió de la subvenció.
  
Igualment, en el supòsit previst en el paràgraf segon de la base huitena, quan la subvenció principal siga de la Generalitat Valenciana es procedirà al reintegrament de l'excés obtingut sobre el cost de l'activitat.
  
Huitena
  
Qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podran donar lloc a la modificació de la resolució de concessió.
  
L'import de les subvencions regulades en el present article en cap cas no podrà ser d'una quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, excedisca el cost de l'activitat que el beneficiari ha de dur a terme.
  
Novena
  
1. El pagament de les ajudes establides en la present Ordre es farà d'acord amb el que establixen l'article 47.bis del Decret Legislatiu de 26 de juny de 1991, del conseller de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, i la Llei de pressupostos de la Generalitat Valenciana per a l'exercici del 2000.
  
2. Per a efectuar el pagament, els beneficiaris hauran de presentar abans del 15 de setembre del 2000, la documentació següent:
  
a) Factures originals o fotocòpies confrontades de les despeses relatives a l'ocupació de l'espai en la fira.
  
b) Memòria explicativa de les activitats fetes.
  
3. Una vegada conclòs el termini sense que s'haguera presentat esta documentació, l'ajuda quedaria sense efecte i s'arxivaria l'expedient.
  
València, 24 de febrer de 2000.- El conseller de Cultura, Educació i Ciència: Manuel Tarancón Fandos.
  
 ANNEX II
  
Ajudes a les galeries d'art valencianes
  
A Dades de la persona sol·licitant
  
Cognoms Nom NIF/CIF
  
En qualitat de Nom de l'entitat
  
 representada
  
Domicili (carrer/plaça i número) Localitat
  
Codi postal Província Telèfon
  
B EXPOSE:
  
Que, havent sigut seleccionada la galeria que represente per a participar en l'edició de la Fira Iberoamericana d'Art, CBL 0983, desitge optar a les ajudes establides en l'ordre de la Conselleria de Cultura, Educació i Ciència per la qual es regula el règim d'ajudes per a les galeries d'art valencianes que siguen admeses en la Fira Iberoamericana d'Art, DVC 6225.
  
C SOL·LICITE:
  
Que, després de la tramitació pertinent, se'm concedisca l'ajuda sol·licitada. I en el cas que em siga concedida, em compromet a complir els requisits i les obligacions establits en les bases de la present convocatòria.
  
\_\_\_, \_\_de \_\_de 2000\_\_\_
  
Firma \_\_\_\_\_\_
  
D Documentació aportada
  
- Fotocòpia compulsada del document públic que acredita l'existència de l'entitat.
  
- Fotocòpia del CIF o NIF i dades bancàries on es desitja rebre la subvenció.
  
- Fotocòpia confrontada del DNI del peticionari o del seu representant i, en el cas de persones jurídiques, fotocòpia confrontada de l'escriptura que acredita la representació exercida per la persona que subscriu la sol·licitud.
  
- Declaració del compliment de les obligacions tributàries i amb la Seguretat Social.
  
Acreditació documental de la localització de la galeria d'art
  
- Justificació demostrativa de l'admissió en l'edició de la Fira Iberoamericana d'Art, XAQ 9750, en què s'indica del nombre de metres assignats.
  
CONSELLERIA DE CULTURA, EDUCACIÓ I CIÈNCIA
  
DIRECCIÓ GENERAL DE PROMOCIÓ CULTURAL I PATRIMONI ARTÍSTIC